
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 347 


21 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «ΚΕΝΤΡΟ ΠΑΙΔΙΟΥ ΔΗΜΟΥ ΑΓ. ΠΑ¬ 
ΡΑΣΚΕΥΗΣ». 1 

Τροποποίηση ορίων μονίμου καταφυγίου άγριας ζωής 
Λιβαδίτσας - Ρούπελ Δήμου Σιδηροκάστρου Νομού 
Σερρών περιφέρειας Κεντρικής Μακεδονίας». 2 


ΑΠΟΦΑΣΕΙΣ 

Αριθ. 10647 (1) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «ΚΕΝΤΡΟ ΠΑΙΔΙΟΥ ΔΗΜΟΥ ΑΓ. ΠΑΡΑΣΚΕΥΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95. 

2. Τις διατάξειςτου άρθρου 8του Ν. 2503/97. 

3. Την 291/01 απόφαση του Δημοτικού Συμβουλίου του 
Δήμου Αγ. Παρασκευής με την οποία εκφράζει την σύμ¬ 
φωνη γνώμη του για την 89/01 απόφαση του Διοικητικού 
Συμβουλίου του Ν.Π.Δ.Δ ΚΕΝΤΡΟ ΠΑΙΔΙΟΥ ΔΗΜΟΥ ΑΓ. 
ΠΑΡΑΣΚΕΥΗΣ. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο πρακτικό του, αποφασί¬ 
ζουμε: 

Εγκρίνουμε την 89/01 απόφαση του Διοικητικού Συμ- 
βουλίουτου Ν.Π.Δ.Δ. «ΚΕΝΤΡΟ ΠΑΙΔΙΟΥ ΔΗΜΟΥ ΑΓ. ΠΑ¬ 
ΡΑΣΚΕΥΗΣ» περί ψηφίσεωςτου Οργανισμού Εσωτερικής 
Υπηρεσίας αυτού ως εξής: 

ΚΕΝΤΡΟ ΠΑΙΔΙΟΥ ΔΗΜΟΥ ΑΓΙΑΣ ΠΑΡΑΣΚΕΥΗΣ 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΑΡΘΡΟ 1 

Η Υπηρεσία του Νομικού Προσώπου ΚΕΝΤΡΟ ΠΑΙΔΙΟΥ 
ΔΗΜΟΥ ΑΓΙΑΣ ΠΑΡΑΣΚΕΥΗΣ συγκροτείται στις παρακά¬ 
τω Διευθύνσεις, τμήματα και γραφεία. 


ΑΡΘΡΟ 2 

Η ανωτέρω οργανική μονάδα διαρθρώνεται ως ακολού¬ 
θως: 

Δ/ΝΣΗ ΥΠΗΡΕΣΙΩΝ ΚΕΝΤΡΟΥ ΠΑΙΔΙΟΥ 
Α. ΓΡΑΦΕΙΟ ΠΡΟΕΔΡΟΥ 
Β. ΤΜΗΜΑΔΙΟΙΚΗΤΙΚΟΥ-ΟΙΚΟΝΟΜΙΚΟΥ 
α. Γραφείο Μισθοδοσίας - Προσωπικού 
β. Γ ραφείο Πρωτοκόλλου - Διεκπεραίωσης - Αρχείου και 
Διαχείρισης Υλικού 

γ. Γ ραφείο Λογιστηρίου - Προμηθειών - Περιουσίας 
Γ. ΤΜΗΜΑ Α' ΒΡΕΦΙΚΟΥ ΣΤΑΘΜΟΥ 
Δ. ΤΜΗΜΑ Α' ΝΗΠΙΑΚΟΥ ΣΤΑΘΜΟΥ 
Ε. ΤΜΗΜΑ Β' ΝΗΠΙΑΚΟΥ ΣΤΑΘΜΟΥ 
ΣΤ. ΤΜΗΜΑ Γ ΝΗΠΙΑΚΟΥ ΣΤΑΘΜΟΥ 

ΑΡΘΡΟ 3 

Οι οργανικές θέσεις του Κέντρου Παιδιού Δήμου Αγ. 
Παρασκευής είναι οι παρακάτω: 

1. Δύο (2) θέσεις κλάδου ΠΕ Νηπιαγωγών. 

2. Μία (1) θέση κλάδου ΔΕ Βοηθών Βρεφοκόμων. 

3. Δύο (2) θέσεις κλάδου ΔΕ Διοικητικού - Γραμματέων. 

4. Τρεις (3) θέσεις κλάδου ΔΕ Μαγείρων. 

5. Μία (1) θέση κλάδου ΥΕ Βοηθητικού Προσωπικού. 

6. Μία (1) θέση κλάδου ΥΕ κλητήρων - θυρωρών - γενι¬ 
κών καθηκόντων. 

Προσόντα διορισμού για τις παραπάνω θέσεις είναι τα 
οριζόμενα από τις διατάξεις των Π.Δ. 22/90 και 37/87 και 
την ισχύουσα για τους ΟΤΑ νομοθεσία. 

Εκτός των ανωτέρω θέσεων στον παρόντα Ο.Ε.Υ. προ- 
βλέπονται και οι ακόλουθες προσωποπαγείς θέσεις του 
προσωπικού που μετατάχθηκε αυτοδίκαια στο Κέντρο 
Παιδιού Δήμου Αγ. Παρασκευής με τις διατάξειςτου άρ¬ 
θρου 26 του Δ.Κ.Κ. όπως τροποποιήθηκε με το άρθρο 9 
παρ. 7του Ν. 2503/97. 

Δύο (2) θέσεις κλάδου ΠΕ Νηπιαγωγών (προσωρινές) 
που τις κατέχουν οι: 

1. Κουκουβιτάκη Αικατερίνη (βαθμός Α') 

2. Κατερουδάκη Καλλιόπη (βαθμός Α') 

Πέντε (5) θέσεις κλάδου ΤΕ Νηπιαγωγών (προσωρινές) 
που τις κατέχουν οι: 

1. Χατζηνάσιου Τασούλα (βαθμός Α') 

2. Τσιούκα Κωνσταντίνα (βαθμός Α') 

3. Λασκαράτου Διονυσία (βαθμός Α') 

4. Ντουντούμη Μαρία (βαθμός Α') 

5. Κορομπίλη-Μπάρα Ελένη (βαθμός Α') 

Πέντε (5) θέσεις κλάδου ΤΕ Βρεφονηπιοκόμων που τις 
κατέχουν οι: 

1. Μαυρίδου Δέσποινα (βαθμός Β') 

2. Χύτα Άρτεμις (βαθμός Γ') 

3. Σπόρου Μελανθώ (βαθμός Γ) 

4. Μπαμπαλή Αγγέλα (βαθμός Γ) 

5. Σαρρή-Δάρα Θεοδώρα (βαθμός Β') 

Τρεις (3) θέσεις κλάδου ΔΕ Διοικητικού-Λογιστικού που 
τις κατέχουν οι: 

1. Στεφοπούλου-Παπαντωνίου Ανθούλα (βαθμός Β') 

2. Τσαντούλη-Κασιώνη Ελένη (βαθμός Β') 

3. Σκούρη Κωνσταντίνα (βαθμός Γ) 

Τ ρεις (3) θέσεις κλάδου ΥΕ Μαγείρων που τις κατέχουν οι: 

1. Νακοπούλου Καλλιόπη (βαθμός Γ') 

2. Γεωργίου Ολυμπία (βαθμός Γ) 

3. Στεφανίδου Ανθή (βαθμός Δ') 

Πέντε (5) θέσεις κλάδου ΥΕ προσωπικού καθαριότητας 
που τις κατέχουν οι: 

1. Ευαγγελάτου Μαρία (βαθμός Γ) 

2. Ζέρβα Ιωάννα (βαθμός Γ') 

3. Μαρκαντωνάκη Αλεξάνδρα (βαθμός Γ) 

4. Καρούση Σοφία (βαθμός Γ') 

5. Σαββοπούλου Σπυριδούλα (βαθμός Δ') 

Οι παραπάνω θέσεις (προσωρινές-προσωποπαγείς) 
καταργούνται με την κατά οποιοδήποτε τρόπο αποχώρη¬ 
ση από την υπηρεσία των υπαλλήλων που τις κατέχουν. 

ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 

1. Μία (1) θέση ΠΕ Διοικητικού-Οικονομικού 

2. Τρεις (3) θέσεις ΠΕ Νηπιαγωγών 

3. Τρεις (3) θέσεις ΤΕ Βρεφονηπιοκόμων 

4. Τέσσερις (4) θέσεις ΔΕ Βοηθών Βρεφοκόμων 

5. Μία (1) θέση ΔΕ Μαγείρων 

6. Δύο (2) θέσεις ΥΕ Καθαριστριών 

7. Μία (1) θέση ΠΕ Ψυχολόγου 

8. Μία (1) θέση ΠΕ Δασκάλου Χορού 

9. Μία (1) θέση ΤΕ Κοιν. Λειτουργών 

10. Δύο (2) θέσεις ΔΕ Οδηγών 

11. Μία (1) θέση ΥΕ Εργάτη γεν. καθηκόντων 

12. Μία (1) θέση χειριστή ηλεκτρονικού υπολογιστή 

13. Μία (1) θέση ΔΕ Διοικητικών-Γραμματέων 

ΑΡΘΡΟ 4 

Το Μόνιμο προσωπικό των Παιδικών και Βρεφονηπια¬ 
κών Σταθμών διέπεται από τις διατάξεις του Α' και Γ μέ¬ 
ρους του Ν. 1188/81 «Περί κυρώσεως κώδικα καταστά- 
σεως προσωπικού Οργανισμού Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

1. Θέσεις Πανεπιστημιακής Εκπαίδευσης υπαλλήλων 
του κλάδου ΠΕ με εισαγωγικό βαθμό τον Δ' και καταλη¬ 
κτικό τον Α'. 

2. Θέσεις Τεχνολογικής Εκπαίδευσης υπαλλήλων του κλά¬ 
δου ΤΕ με εισαγωγικό βαθμό τον Δ' και καταληκτικό τον Α'. 

3. Θέσεις Δευτεροβάθμιας Εκπαίδευσης υπαλλήλων του 
κλάδου ΔΕ με εισαγωγικό Βαθμό τον Δ' και καταληκτικό τον Α'. 

4. Θέσεις Υποχρεωτικής Εκπαίδευσης υπαλλήλωντου κλά¬ 
δου ΥΕ με εισαγωγικό βαθμό τον Ε' και καταληκτικό τον Β'. 

ΑΡΘΡΟ 5 

Οι αρμοδιότητες και τα αντικείμενα κάθε υπηρεσιακής 
μονάδας αναφέρονται στον Οργανισμό αυτό και καθορί¬ 
ζονται ως εξής: 

Α. ΠΡΟΪΣΤΑΜΕΝΟΣ Δ/ΝΣΗΣ 

Στην αρμοδιότητάτου ανήκουν: 


1. Η γενική ευθύνη της οργάνωσης και λειτουργίας των 
υπηρεσιών του Κέντρου. 

2. Μεριμνά για την πιστή εφαρμογή του Κανονισμού Δι¬ 
οίκησης και Λειτουργίας του Κέντρου Παιδιού και για την 
εκτέλεση των αποφάσεων του Διοικητικού Συμβουλίου. 

3. Η άσκηση γενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και η εισήγηση στον Πρόεδρο του κάθε θέματος 
που αφορά την εν γένει κατάσταση αυτού. 

4. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πόσης (ρύσε¬ 
ως προσωπικού του Νομικού Προσώπου. 

5. Η τήρηση των ατομικών υπηρεσιακών φακέλων και 
ευρετηρίων του προσωπικού του Νομικού Προσώπου με 
οποιαδήποτε σχέση εργασίας (των συνταξιούχων) καθώς 
και των δελτίων παρουσίας τους και η φροντίδα για τη συ¬ 
νεχή παρακολούθηση και ενημέρωσή τους. 

6. Εισηγείται στο Δ.Σ. του Κέντρου Παιδιού κάθε θέμα 
που αφορά τη λειτουργία, το προσωπικό, τους γονείς και 
την υλικοτεχνική υποδομή των Σταθμών όπως: 

Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

Το παιδαγωγικό υλικό και τον πόσης φύ σεως εξοπλισμό. 

Τις απαραίτητες εργασίες για την επισκευή και συντή¬ 
ρηση των κτιρίων. 

Την επιμόρφωση του προσωπικού. 

7. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού, ώστε να μη δημιουργούνται λειτουργικά προβλήμα¬ 
τα στους Σταθμούς. 

8. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

9. Συνεργάζεται αρμονικά με το Τμήμα Διοικητικού - Οι¬ 
κονομικού, το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία των Σταθμών και η 
επίτευξη των σκοπών τους. 

10. Η εποπτεία και ο έλεγχος όλων των τμημάτων που 
συγκροτούν τη Διεύθυνση. 

11.0 συντονισμός, η κατεύθυνση και η παροχή των απα¬ 
ραίτητων οδηγιών ανά τμήματα και γραφεία για την άσκηση 
των αρμοδιοτήτων σύμφωνα με τις διατάξεις του παρόντος 
οργανισμού και των σχετικών Νόμων και Διαταγμάτων. 

12. Η συγκέντρωση, η παρακολούθηση και η κοινοποίηση 
στα αρμόδια τμήματα των διαταγμάτων, των διοικητικών 
αποφάσεων που κοινοποιούνται στο Νομικό Πρόσωπο. 

13. Η παραλαβή της εισερχόμενης αλληλογραφίας, ο 
χαρακτηρισμός της για την κατανομή της σύμφωνα μετο 
περιεχόμενό της. 

14. Είναι υπεύθυνος για την τήρηση του εμπιστευτικού 
πρωτοκόλλου, εφόσον δεν το τηρεί ο Πρόεδρος, επιβλέ¬ 
πει την τήρηση όλων των απαραίτητων βιβλίων και τηρεί 
τη σφραγίδα του Κέντρου Παιδιού. 

15. Εισηγείται τηντροποποίηση του Ο.Ε.Υ., καθώς και την 
προσαρμογή αυτού στις εκάστοτε ισχύουσες διατάξεις. 

16. Παρέχει τις απαραίτητες οδηγίες για τη σύνταξητου 
προϋπολογισμού του Ν.Π., εποπτεύει για την κατάρτισή 
του και επιμελείται για τη σωστή εκτέλεσή του. 

17. Έχει την ευθύνη για την τήρηση του Ο.Ε.Υ του Ν.Π. 
ΚΕΝΤΡΟ ΠΑΙΔΙΟΥ ΔΗΜΟΥ ΑΓΙΑΣ ΠΑΡΑΣΚΕΥΗΣ και την 
εκπλήρωση του σκοπού σύστασης και λειτουργίας του. 

18. Συντονίζει το Διοικητικό και Εκπαιδευτικό έργο των 
Παιδικών Σταθμών. 

19. Καταρτίζει και οργανώνει σε συνεργασία με τους 
Προϊσταμένους των Σταθμών το εκπαιδευτικό πρόγραμ¬ 
μα, εποπτεύει, συντονίζει και κατευθύνει το παιδαγωγικό 
έργο ανάλογα για τα βρέφη και τα νήπια σύμφωνα με τα 
επιστημονικά δεδομένα. 

20. Μεριμνά για τη μετεκπαίδευση των Υπαλλήλων του 
Ν.Π. στις περιπτώσεις που αυτή κρίνεται αναγκαία για τη 
διεύρυνση των επιστημονικών ή τεχνικών τους γνώσεων 
που είναι πρόσφορες για την καλύτερη αντιμετώπιση των 
αναγκών της Υπηρεσίας, ή την ειδίκευσή τους σε σύγχρο¬ 
νες τεχνικές εκπαίδευσης, διοίκησης και τεχνολογίας. 

21. Φροντίζει για την διοργάνωση των προγραμματι¬ 
σμένων καθώς και των άλλων εκδηλώσεων που πρέπει να 
πραγματοποιούνται με την έγκριση του Διοικητικού Συμ¬ 
βουλίου του Ν.Π. 

22. Συμμετέχει στις συνεδριάσεις του Διοικητικού Συμ¬ 
βουλίου του Ν.Π. ως εισηγητής χωρίς ψήφο. 

23. Μεριμνά για την εκτέλεση των αποφάσεων του Διοι¬ 
κητικού Συμβουλίου. 

24. Συντάσσει σε συνεργασία με τον Παιδίατρο του Ν.Π. 
το διαιτολόγιο νηπίων και βρεφών. 

25. Συμμετέχει στην επιτροπή επιλογής νέων κτιρίων 
για τη στέγαση των Παιδικών Σταθμών και συνεργάζεται 
με τη Διεύθυνση Αρχιτεκτονικού του Δήμου, έτσι ώστε η 
διαμόρφωση των χώρων να εξυπηρετεί τις ανάγκες των 
παιδιών της προσχολικής ηλικίας. 

26. Συνεργάζεται με τις αρμόδιες υπηρεσίες του Δήμου 
για τη συμμετοχή του Ν.Π. σε προγράμματα της Ευρω¬ 
παϊκής Ένωσης και γενικότερα Διεθνούς ενδιαφέροντος. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

α) Προϊστάμενος τμήματος Διοίκησης - Οικονομικού 

1. Έχει την ευθύνη και τον έλεγχο του τμήματος Διοίκη¬ 
σης - Οικονομικού. 

2. Συνεργάζεται με τα αρμόδια τμήματα και συντονίζει 
τις διαδικασίες για την προμήθεια και τον έγκαιρο εφο¬ 
διασμό των Σταθμών με τα απαραίτητα τρόφιμα και λοιπά 
υλικά που είναι απαραίτητα για τη λειτουργία αυτών. 

3. Συνεργάζεται με το Διευθυντή για τη σύνταξη του 
Προϋπολογισμού και τηρεί όλα τα απαραίτητα βιβλία. 

4. Ελέγχει την νομιμότητα των δικαιολογητικών κάθε 
δαπάνης και προβαίνει στην εκκαθάριση και έκδοση εντο¬ 
λής πληρωμής αυτών. 

5. Τηρεί άλατα απαραίτητα βιβλία. 

β) Προϊστάμενος Βρεφικού Τμήματος. 

1. Είναι υπεύθυνος για την εύρυθμη λειτουργία του Τρή¬ 
ματος και την τήρηση του κανονισμού λειτουργίας. 

2. Για την παροχή σωστής αγωγής στα φιλοξενούμενα 
βρέφη σε συνεργασία με το παιδαγωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Φροντίζει για τηντήρησητων κανόνων υγιεινής στους 
σταθμούς, την καλή υγείατωνπαιδιών και μεριμνά για την 
σωματική τους ακεραιότητα, ενημερώνοντας τους γονείς 
των παιδιών σε περίπτωση ατυχήματος ή ασθένειας. Συ¬ 
νεργάζεται με τον Παιδίατρο του Κέντρου Παιδιού. 

5. Συγκαλείτο προσωπικό του σταθμού για ενημέρωση, 
καθοδήγηση και προγραμματισμό δραστηριοτήτων, υπο¬ 
χρεωτικά με την έναρξη λειτουργίας του σταθμού καθώς 
επίσης και όποτε αυτό κριθεί αναγκαίο. 

6. Εισηγείται στον Δ/ντή το παιδαγωγικό υλικό και τον 
πάσης φύσεως εξοπλισμό του Σταθμού. 

7. Είναι υπεύθυνος για τη συγκέντρωση γονέων τουλάχι¬ 
στον μία φορά το χρόνο, ύστερα από απόφαση του Διοικη¬ 


τικού Συμβουλίου. Στη συγκέντρωση παρευρίσκονται, 
εκτός από τον ίδιο, ο Πρόεδρος καιτα μέλη του Διοικητικού 
Συμβουλίου και το παιδαγωγικό προσωπικό. Σκοπός της 
συγκέντρωσης είναι η ενημέρωση των γονέων για ζητήμα¬ 
τα που αφορούν τα παιδιά και τη λειτουργία του Σταθμού. 

8. Συντάσσει και υπογράφει τα δελτία εισαγωγής - εξα¬ 
γωγής τροφίμων και λοιπού υλικού. 

9. Τηρεί τα κλειδιά του Σταθμού και της αποθήκης τρο¬ 
φίμων, δίνοντας το ένα από τα δύο στη μαγείρισσα και τη 
Νηπιαγωγό. 

10. Μεριμνά και ευθύνεται για την σύννομη, ορθή και τα¬ 
χεία διεκπεραίωση των υποθέσεωντωναρμοδιοτήτωντου. 

11. Τηρεί και ενημερώνει καθημερινά τα βιβλία 

Βιβλίο παρουσίας προσωπικού. 

Βιβλίο συσσιτούντων βρεφών. 

Δελτία εισαγωγής υλικού. 

Δελτία εξαγωγής υλικού. 

Βιβλία αναλώσιμου και μη αναλώσιμου υλικού. 

12. Ενημερώνει το προσωπικό για τα εισερχόμενα κάθε 
φορά έγγραφα στο Σταθμό, ώστε το προσωπικό αυτό να 
είναι σε θέση να τον αναπληρώνει σε περίπτωση απου¬ 
σίας ή κωλύματος του. 

13. Ενημερώνει καθημερινά το γραφείο προσωπικού 
για τις ημερήσιες απουσίες προσωπικού και βρεφών. 

14. Απασχολείτο παιδιά σύμφωνα με το ημερήσιο πρό¬ 
γραμμα απασχόλησης και παρέχει αγωγή κατά μία και μι- 
σή ώρα λιγότερο από το ωράριο εργασίας του, ώστε το 
διάστημα αυτό να εκτελείτα καθήκοντα της θέσης του. 

15. Εισηγείται στο Διευθυντή θέματα που αφορούν την 
επιμόρφωση του προσωπικού. 

16. Όταν ο Προϊστάμενος απουσιάζει ή κωλύεται, όλα 
τα παραπάνω ασκεί ο νόμιμος αναπληρωτής αυτού. 

γ) Ο Προϊστάμενος κάθε Νηπιακού Τμήματος 

1. Είναι υπεύθυνος για την εύρυθμη λειτουργία του Τμή¬ 
ματος και την τήρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4. Φροντίζει γιατηντήρησητων κανόνων υγιεινής στους 
σταθμούς, την καλή υγείατωνπαιδιών και μεριμνά για την 
σωματική τους ακεραιότητα, ενημερώνονταςτουςγονείς 
των παιδιών σε περίπτωση ατυχήματος ή ασθένειας. Συ¬ 
νεργάζεται με τον Παιδίατρο του Κέντρου Παιδιού. 

5. Συγκαλεί το προσωπικό του σταθμού για ενημέρωση, 
καθοδήγηση και προγραμματισμό δραστηριοτήτων, υπο¬ 
χρεωτικά με την έναρξη λειτουργίας του σταθμού καθώς 
επίσης και όποτε αυτό κριθεί αναγκαίο. 

6. Εισηγείται στον Δ/ντή το παιδαγωγικό υλικό και τον 
πάσης φύσεως εξοπλισμό του Σταθμού. 

7. Είναι υπεύθυνος για τη συγκέντρωση γονέων τουλάχι¬ 
στον μία φορά το χρόνο, ύστερα από απόφαση του Διοικη¬ 
τικού Συμβουλίου. Στη συγκέντρωση παρευρίσκονται, 
εκτός από τον ίδιο, ο Πρόεδρος καιτα μέλη του Διοικητικού 
Συμβουλίου και το παιδαγωγικό προσωπικό. Σκοπός της 
συγκέντρωσης είναι η ενημέρωση των γονέων για ζητήμα¬ 
τα που αφορούν τα παιδιά και τη λειτουργία του Σταθμού. 

8. Συντάσσει και υπογράφει τα δελτία εισαγωγής - εξα¬ 
γωγής τροφίμων και λοιπού υλικού. 

9. Τηρεί τα κλειδιά του Σταθμού και της αποθήκης τρο¬ 
φίμων, δίνοντας το ένα από τα δύο στη μαγείρισσα και τη 
Νηπιαγωγό. 

10. Μεριμνά και ευθύνεται για τη σύννομη, ορθή και τα¬ 
χεία διεκπεραίωση των υποθέσεωντων αρμοδιοτήτωντου. 

11. Τηρεί και ενημερώνει καθημερινά τα βιβλία 

Βιβλίο παρουσίας προσωπικού. 

Βιβλίο συσσιτούντων νηπίων. 

Βιβλίο διδαχθείσας ύλης. 

Δελτία εισαγωγής υλικού. 

Δελτία εξαγωγής υλικού. 

Βιβλία αναλώσιμου και μη αναλώσιμου υλικού. 

12. Ενημερώνει το προσωπικό για τα εισερχόμενα κάθε 
φορά έγγραφα στο Σταθμό, ώστε το προσωπικό αυτό να 
είναι σε θέση να τον αναπληρώνει σε περίπτωση απου¬ 
σίας ή κωλύματος του. 

13. Ενημερώνει καθημερινά το γραφείο προσωπικού 
για τις ημερήσιες απουσίες προσωπικού και νηπίων. 

14. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης και παρέχει προσχολική αγωγή κα¬ 
τά μία και μισή ώρα λιγότερο από το ωράριο εργασίας 
του, ώστε το διάστημα αυτό να εκτελείτα καθήκοντα της 
θέσηςτου. 

15. Εισηγείται στο Διευθυντή θέματα που αφορούν την 
επιμόρφωση του προσωπικού. 

16. Όταν ο Προϊστάμενος απουσιάζει ή κωλύεται, όλα 
τα παραπάνω ασκεί ο νόμιμος αναπληρωτής αυτού. 

Γ. ΓΡΑΦΕΙΟ ΠΡΟΕΔΡΟΥ 

1. Έχει την μέριμνα και επιμέλεια ενημέρωσηςτου Προ¬ 
έδρου για την αλληλογραφία του Ν.Π. 

2. Προγραμματίζει τις συναντήσεις του Προέδρου με 
επιτροπές, συλλόγους, γονείς, δημότες κτλ. 

3. Τηρεί ημερολόγιο των προσωπικών συναντήσεων, 
επαφών και συμμετοχών σε Επιτροπές του Προέδρου 
εντός και εκτός του Ν.Π. και τον ενημερώνει έγκαιρα. 

4. Μεριμνά και επιμελείται για την προπαρασκευή των 
Συνεδριάσεων του Διοικητικού Συμβουλίου σε συνεργα¬ 
σία με τη Διεύθυνση του Ν.Π. 

5. Διεκπεραιώνει κάθε υπόθεση του αναθέτει ο Πρόε¬ 
δρος και η οποία δεν εμπίπτει στην αρμοδιότητα των άλ¬ 
λων υπηρεσιώντου Ν.Π. 

Δ. ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΟ ΤΜΗΜΑΤΟΣ ΔΙ¬ 
ΟΙΚΗΣΗΣ -ΟΙΚΟΝΟΜΙΚΟΥ 

Γ ραφείο Προσωπικού και Μισθοδοσίας 

Στην αρμοδιότητά του ανήκουν: 

1. Παρακολουθεί τις αποφάσεις των οργάνων που 
ασκούν Πειθαρχικό Έλεγχο και ενημερώνει αντίστοιχα 
τους υπηρεσιακούς φακέλουςτωνεργαζομένωντου Ν.Π. 

2. Η σύνταξη κατά νόμο των πινάκων αρχαιότητας των 
υπαλλήλων του Νομικού Προσώπου. 

3. Η σύνταξη των παραστατικών στοιχείων πληρωμής 
του υπηρετούντος προσωπικού και η κοινοποίηση των με¬ 
ταβολών εγκαίρως στο αρμόδιο γραφείο. 

4. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, προαγω¬ 
γές, απολύσεις, παραιτήσεις, αποσπάσεις, μετατάξεις, 
συντάξεις, χορηγήσεις αδειών, πειθαρχικές υποθέσεις 
και κοινοποίησή τους στο Γ ραφείο Λογιστηρίου. 

5. Η έκδοση εγκυκλίων του Προέδρου του Νομικού 
Προσώπου που ρυθμίζουν τα εσωτερικά, λειτουργικά 
προβλήματα των υπηρεσιών. 

6. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κτλ. του προσωπικού. 

7. Η μέριμνα για την τακτική και έγκαιρη πληρωμή των 
πάσης φύσεως αποδοχών όλων των μισθωτών του Νομι¬ 


κού προσώπου και η εκτέλεση κάθε εργασίας που έχει 
σχέση με την ασφάλισή τους. 

8. Συντάσσει βεβαιώσεις αποδοχών και αναλυτικούς πί¬ 
νακες με τα στοιχεία των δικαιούχων και τα ποσά των 
αμοιβών κ.λ.π. που καταβλήθηκαν κατά την διάρκεια του 
έτους σε όλο το προσωπικό. 

9. Αντίγραφα των παραπάνω βεβαιώσεων και αναλυτι¬ 
κών πινάκων εκδίδονται για την ετήσια φορολογική χρήση. 

10. Η παραλαβή από τους προϊσταμένους τμημάτων των 
ημερησίων δελτίων προσέλευσης και αναχώρησης του προ¬ 
σωπικού για τη συνεχή παρακολούθηση και ενημέρωσή τους. 

Γραφείο Πρωτοκόλλου - Διεκπεραίωσης - Αρχείου- 
Γ ραμματειακής υποστήριξης 

Στην αρμοδιότητά του ανήκουν: 

1. Η παραλαβή και η πρωτοκόλληση των αιτήσεων των 
γονέων για την εγγραφή ή την επανεγγραφή των παιδιών 
τους στους παιδικούς σταθμούς. 

2. Η παραλαβή και αυθημερόν πρωτοκόλληση, ευρετη- 
ρίαση των πάσης φύσεως εισερχομένων εγγράφων μετά 
το χαρακτηρισμό τους από το Διευθυντή. 

3. Η διεκπεραίωση κάθε εισερχόμενου ή εξερχόμενου 
εγγράφου και τήρηση των σχετικών βιβλίων παράδοσης. 

4. Η τήρηση του γενικού αρχείου του Νομικού Προσώ¬ 
που και εισήγηση για την καταστροφή του θεωρούμενου 
σαν άχρηστο όταν απαιτείται. 

5. Η μέριμνα για τηντοιχοκόλληση κοινοποίηση των δια¬ 
κηρύξεων των δημοπρασιών των εγγράφων και των πι¬ 
στοποιητικών διαφόρων αρχών. 

6. Η εν γένει γραμματειακή υποστήριξη και μηχανοργά¬ 
νωση του Κέντρου Παιδιού Δήμου Αγίας Παρασκευής. 

7. Ενημερώνεται καθημερινά από τους Προϊσταμένους 
των Τμημάτων των Βρεφονηπιακών Σταθμών για τον 
αριθμό των φιλοξενούμενων νηπίων και βρεφών συντάσ- 
σοντας στατιστικούς πίνακες της δυναμικότητας των 
Βρεφονηπιακών Σταθμών. 

8. Τηρεί αρχείο σχετικά μετά φιλοξενούμενα νήπια και βρέ¬ 
φη σε συνεργασία με τους Προϊσταμένους των Τμημάτων. 

Γ ραφείο Λογιστηρίου, Προμηθειών περιουσίας. 

Στην αρμοδιότητά του ανήκουν: 

1. Η ευθύνη κάθε εισφοράς και εσόδου του Νομικού 
Προσώπου. 

2. Η έκδοση των βεβαιωτικών σημειωμάτων των οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια εκκαθάρισης και εντολής πληρωμής κά¬ 
θε δαπάνης του Νομικού Προσώπου. 

4. Ο έλεγχος των προβλεπόμενων από το νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώρισητωνπιστωτώντου Νομικού Προσώπου 
με την προσυπογραφή των πράξεων εκκαθάρισης ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στην ταμειακή υπηρεσία για εξόφληση. 

8. Η τήρηση των από το νόμο βιβλίων. 

9. Διεκπεραιώνει κάθε υπόθεση που έχει σχέση με την κατα¬ 
βολή όπως προβλέπεται από το Νόμο τυχόν αποζημιώσεων. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό σε συνερ¬ 
γασία με το Γ ραφείο προσωπικού για κάθε θέμα που αφο¬ 
ρά τους εργαζόμενους. 

11. Η διενέργεια κάθε πράξης σχετικής με την προμή- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


4737 


θεία όλων των ειδών για τις ανάγκες του Νομικού Προσώ¬ 
που με την άμεση επίβλεψη του Προϊστάμενου του Τμή¬ 
ματος και του Διευθυντή. 

12. Η επιμέλεια για την έγκαιρη και καλή εκτέλεση των 
συμβάσεων που καταρτίζονται για τις προμήθειες διαφό¬ 
ρων ειδών υλικών και εφοδίων για τις ανάγκες του Νομι¬ 
κού Προσώπου. 

13. Η σύνταξη σχεδίων προϋπολογισμού προκειμένου 
να τεθεί υπόψη του Προϊσταμένου του Τμήματος και της 
Διεύθυνσης πριν διαβιβαστεί στο Δ.Σ. 

14. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησής του και η σύ¬ 
νταξη σχετικής εισήγησης για αναμόρφωσή του όπου και 
όταν παρίσταται ανάγκη. 

15. Η συγκέντρωση κάθε κινητής και ακίνητης περιου- 
σίαςτου Νομικού Προσώπου, καθώς και η περιφρούρηση 
των δικαιωμάτων κυριότητας νομής και κατοχής από το 
Νομικό πρόσωπο της ακινήτου περιουσίας με τη συνερ¬ 
γασία του Νομικού Συμβούλου του Ν.Π. και ελλείψει αυ¬ 
τού της Νομικής Υπηρεσίας του Δήμου. 

16. Η επιμέλεια για την διενέργεια των διαγωνισμών μί¬ 
σθωσης ακινήτων ή κινητών πραγμάτων που αφορούν 
στην εγκατάσταση και λειτουργία όλων των Υπηρεσιών 
και Τμημάτων του Ν.Π. 

17. Η εισήγηση, σύμφωνα με τις κείμενες διατάξεις, για 
την εκποίηση, ή καταστροφή του άχρηστου υλικού. 

18. Η μέριμνα για την αρίθμηση, σφράγιση και διάθεση 
των διαχειριστικών βιβλίων σε όλες τις υπηρεσίες του Νο¬ 
μικού Προσώπου. 

19. Η σύνταξη των απαραίτητων προδιαγραφών και 
υποχρεώσεων για τις προκηρύξεις διαγωνισμών μίσθω¬ 
σης ακινήτων. Τηρεί αρχεία εγγραφών, σχεδίων συμβο¬ 
λαίων και συμβάσεων μίσθωσης των ακινήτων των Βρε¬ 
φονηπιακών- Νηπιακών Σταθμών, παρακολουθεί και φρο¬ 
ντίζει για την έναρξη της διαδικασίας ανανέωσης των 
συμβάσεων ή εξεύρεσης νέων ακινήτων. 

20. Η μέριμνα για την μελέτη και κατασκευή των έργων συ¬ 
ντήρησης, επισκευών, ανακαίνισης, διαρρυθμίσεων κ.λ.π. 
των ακινήτων στα οποία στεγάζονται η Κεντρική Υπηρεσία 
και τα Τμήματα Βρεφονηπιακών- Νηπιακών Σταθμών. 

Ε. ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΟ ΤΜΗΜΑΤΩΝ 
ΒΡΕΦΙΚΩΝ & ΝΗΠΙΑΚΩΝ ΣΤΑΘΜΩΝ. 

Παιδαγωγού 

1. Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρησίου προγράμματος ανάλογα με την ηλικία και τις ανά¬ 
γκες τους. Απασχολείτο παιδιά σύμφωνα με το ημερήσιο 
πρόγραμμα απασχόλησης. 

2. Εισηγείται τις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κλπ.) στονΤμηματάρχη. 

3. Συμμετέχει στο σχεδίασμά του προσχολικού προ¬ 
γράμματος και φροντίζει για την απασχόληση των παι¬ 
διών σύμφωνα με το ημερήσιο πρόγραμμα. 

4. Έχει την ευθύνη για τα εποπτικά μέσα διδασκαλίας, το 
εκπαιδευτικό υλικό και γενικά κάθε υλικό που έχει διατεθεί. 

5. Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί τη διατροφή 
και την καθαριότητά τους, ενθαρρύνοντας την αυτοεξυ¬ 
πηρέτησή τους. 

6. Ενημερώνει τους αρμοδίους και τον Παιδίατρο για 
κάθε ύποπτο σχετικά με την υγεία τους περιστατικό. 

7. Τηρεί βιβλίο παρουσίας των παιδιών και ενημερώνει 


αρμοδίως γιατις καθυστερήσεις παιδιών στην προσέλευ¬ 
σή τους είτε στις απουσίες τους. 

8. Λόγω της άμεσης επαφής του με τα παιδιά προσφέ¬ 
ρει σ' αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκο¬ 
ντας συνεχώς να δημιουργήσουν σ' αυτά ικανότητα συ¬ 
γκέντρωσης, αυτενέργειας, εμπιστοσύνη στον εαυτό 
τους και στις προσωπικές δυνατότητέςτους. Σε καμία πε¬ 
ρίπτωση και για κανένα λόγο δεν επιτρέπεται η κακή με¬ 
ταχείριση των παιδιών (εκφοβισμός, σωματική ποινή). 

9. Καταχωρεί και υπογράφει καθημερινά τη διδαχθείσα 
ύλη στο σχετικό βιβλίο σε συνεργασία με το παιδαγωγικό 
προσωπικό. 

10. Μεριμνά για την ανάπαυση των παιδιών σύ μφωνα με 
το πρόγραμμα ημερήσιας απασχόλησης. 

11. Διοργανώνει εορταστικές εκδηλώσεις σε συνεργα¬ 
σία με τον προϊστάμενο του Σταθμού. 

12. Είναι υπεύθυνος για την παραλαβή των παιδιών από 
τους γονείς και την παράδοσή τους σ’ αυτούς ή στους κη¬ 
δεμόνες τους. 

13. Εκτελεί οποιαδήποτε άλλη υπηρεσία σχετικά με το 
έργο που του ανατίθεται από τον προϊστάμενο ή τον 
Δ/ντήτου Ν.Π. 

Βοηθού Παιδαγωγού 

1. Βοηθάει το προσωπικό της προηγούμενης ειδικότη¬ 
τας σε όλα τα καθήκοντά του. 

2. Συνοδεύει τα νήπια και βρέφη με το σχολικό αυτοκί¬ 
νητο εφόσον υπάρχει. 

3. Επιλαμβάνεται της σωματικής καθαριότητας των νη¬ 
πίων. Όσον αφορά τα βρέφη, επιμελείται της σωματικής 
τους καθαριότητας μαζί με τους βρεφονηπιοκόμους. 

Μάγειρα ή Μαγείρισσας 

1. Είναι υπεύθυνος/η για το μαγειρείο και την επιμελη¬ 
μένη και έγκαιρη Παρασκευή του φαγητού σύμφωνα με 
το διαιτολόγιο που εφαρμόζεται κάθε φορά. 

2. Επιμελείται ιδιαιτέρως γιατηντήρηση όλωντων όρων 
υγιεινής στους χώρους παρασκευής του φαγητού ειση- 
γούμενη κάθε σχετικό μέτρο. 

3. Παραλαμβάνει καθημερινά από τον Προϊστάμενο βά¬ 
σει δελτίων εξαγωγής την αναγκαία ποσότητα υλικών για 
το ημερήσιο φαγητό με βάση το διαιτολόγιο και ποσοτο- 
λόγιο και υπογράφει αυτά. 

4. Φροντίζει για το σερβίρισμα των γευμάτων. 

5. Σε περίπτωση απουσίας βοηθού μαγείρου και βοηθη¬ 
τικού προσωπικού, η διανομή του φαγητού θα γίνεται εκ 
των ενόντων, και θα συμμετέχει στις εργασίες των συγκε¬ 
κριμένων κλάδων σύμφωνα με τις υποδείξεις του προϊστα¬ 
μένου. 

6. Τακτοποιεί τα μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία τους 
ευθυνόμενος/η για κάθε απώλεια ή αδικαιολόγητη καταστρο¬ 
φή. Επίσης φροντίζει για την καθαριότητα αυτών καθώς και 
του χώρου του μαγειρείου και της αποθήκης τροφίμων. 

Βοηθού Μάγειρα ή Μαγείρισσας. 

1. Φροντίζει για την μεταφορά και διανομή του φαγητού στα 
παιδιά καθώς και τη συγκέντρωση των ειδών εστίασης μετά 
το τέλος του φαγητού και τη μεταφορά τους στην κουζίνα. 

2. Βοηθάτον μάγειρα/σα στην προετοιμασία του φαγητού, 
στον καθαρισμό των σκευών εστίασης και στα λοιπά καθή- 
κοντάτους. Σε περίπτωση απουσίας αυτού, τον αντικαθιστά. 

3. Βοηθά το Βοηθητικό προσωπικό καθαριότητας με 
υπόδειξη του Προϊσταμένου ή σε περίπτωση απουσίας 
του ενός εξ αυτών. 

Προσωπικού Καθαριότητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού εκτός εκείνων 
του μαγειρείου και της αποθήκης τροφίμων. 

2. Χρησιμοποιεί υλικά καθαριότητας που παραλαμβάνει 
από τον Προϊστάμενο με δελτίο εξαγωγής το οποίο και 
υπογράφει. 

3. Είναι αποκλειστικά υπόλογος για τον γενικό ιματισμό 
του Σταθμού και οφείλει να μεριμνά για την καλή συντή¬ 
ρηση, καθαριότητα και φύλαξη αυτού στον κατάλληλο 
χώρο αποθήκευσής του, ευθυνόμενο για κάθε απώλεια ή 
αδικαιολόγητη καταστροφή του. 

4. Είναι υπεύθυνο για τη διανομή του φαγητού σε συ¬ 
νεργασία με το βοηθό μαγείρου (αν υπάρχει), καιπαρευ- 
ρίσκεται στο χώρο της τραπεζαρίας καθ’ όλη τη διάρκεια 
του γεύματος συγκεντρώνοντας τα είδη εστιάσεως τα 
οποία μεταφέρει στην κουζίνα (ελλείψει βοηθού). 

5. Βοηθά εφόσον παρίσταται ανάγκη στην προετοιμα¬ 
σία των παιδιών για τη μεσημβρινή τους ανάπαυση, κα¬ 
θώς και στην ετοιμασία αυτών για την αποχώρησή τους 
από το Σταθμό, και παρευρίσκεται υποχρεωτικά μαζί με 
τον Παιδαγωγό στην αποχώρηση των νηπίων. 

6. Βοηθά στο πλύσιμό των νηπίων του Σταθμού σε συ¬ 
νεργασία με το προσωπικό. 

7. Αναπληρώνει τη μαγείρισσα σε περίπτωση απουσίας ή 
κωλύ ματος αυτής και εφόσον δεν υπάρχει βοηθός μαγείρου. 

8. Βοηθά στην προετοιμασία του φαγητού των παιδιών 
τον μάγειρα με υπόδειξη του Προϊσταμένου, σε περίπτω¬ 
ση που δεν υπάρχει βοηθός μάγειρα, και υπηρετούν δύο 
υπάλληλοι βοηθ. Εργασιών. 

Οδηγού. 

1. Ευθύνεται για την ασφαλή μεταφορά των φιλοξενού¬ 
μενων παιδιών προς και από το Σταθμό, είναι υπεύθυνος 
για την καλή συντήρηση και καθαριότητα του αυτοκινή¬ 
του του Σταθμού και οφείλει να τηρεί σχολαστικά τον ΚΟΚ 
και τους όρους ασφαλούς μεταφοράς των παιδιών. 

2. Εκτελεί εξωτερικές εργασίες του Νομικού Προσώ¬ 
που στο μεσοδιάστημα των μεταφορών μαζί με τον υπάλ¬ 
ληλο γενικών καθηκόντων. 

Γενικών καθηκόντων. 

1. Εκτελεί τις εξωτερικές εργασίες του Ν.Π. και βοηθά 
τις διοικητικές υπηρεσίες στις εργασίες συγκέντρωσης 
παραστατικών στοιχείων, αρχείο, φωτοτυπίες και οτιδή¬ 
ποτε άλλο σχετικό του ανατίθεται. 

ΑΡΘΡΟ 6 

Οι Προϊστάμενοι των οργανικών μονάδων του Νομικού 
Προσώπου ορίζονται κατά οργανική μονάδα από τους 
κλάδους: 

Α) Ο Προϊστάμενος της Δ/νσης των Υπηρεσιών του Κέ¬ 
ντρου Παιδιού ορίζεται από τους κλάδους ΠΕ Νηπιαγω¬ 
γών (προσωρ.), ΠΕ Νηπιαγωγών, ΤΕ Νηπιαγωγών (προ- 
σωρ.), ΤΕ Νηπιαγωγών, ΤΕ Βρεφονηπιοκομίας με τις εξής 
προϋποθέσεις: Υπάλληλοι με βαθμό Α' οι οποίοι έχουν 
τουλάχιστοντετραετή προϋπηρεσία στον βαθμό αυτό. Αν 
δεν υπάρχουν υπάλληλοι με την προϋπόθεση αυτή, από 
τους υπαλλήλους με τον περισσότερο χρόνο στον βαθμό 
Α' και αν δεν υπάρχουν ή δεν επαρκούν οι υπάλληλοι βαθ¬ 
μού Α', από υπαλλήλους βαθμού Β' με τα περισσότερα 
χρόνια στον βαθμό αυτό. 

Β) Οι Προϊστάμενοι των τμημάτων ορίζονται ως εξής 

1. Τμήμα Διοικητικό - Οικονομικό από τους κλάδους 
ΠΕΙ Διοικητικού - Οικονομικού, ΤΕ17 Διοικητικού - Λογι¬ 


στικού, ΔΕ Διοικητικού - Λογιστικού, και ΔΕΙ Διοικητικού 
με βαθμό Α'. 

Αν δεν υπάρχουν υπάλληλοι με τον βαθμό αυτό ή δεν 
επαρκούν, από υπαλλήλους με βαθμό Β' οι οποίοι έχουν 
συμπληρώσει κατά κατηγορία ελάχιστο χρόνο υπηρεσίας 
στον Β' βαθμό οκτώ (8) χρόνια και, αν δεν υπάρχουν υπάλ¬ 
ληλοι με τις πιο πάνω προϋποθέσεις, από υπαλλήλους Β' 
βαθμού με λιγότερα χρόνια υπηρεσίας. 

2. Τμήματα Βρεφικού και Νηπιακών Σταθμών από τους 
κλάδους ΠΕ Νηπιαγωγών (προσωρ.), ΠΕ Νηπιαγωγών, 
ΤΕ Νηπιαγωγών (προσωρ.), ΤΕ16 Νηπιαγωγών, ΤΕ Βρε¬ 
φονηπιοκομίας με βαθμό Α'. Άν δεν υπάρχουν υπάλληλοι 
με τον βαθμό αυτό ή δεν επαρκούν, θα γίνεται από υπαλ¬ 
λήλους με βαθμό Β' οι οποίοι έχουν συμπληρώσει κατά 
κατηγορία ελάχιστο χρόνο υπηρεσίας στον βαθμό Β' 
οκτώ (8) χρόνια και, αν δεν υπάρχουν υπάλληλοι με τις πιο 
πάνω προϋποθέσεις, θα γίνεται από υπαλλήλους βαθμού 
Β' με λιγότερα χρόνια υπηρεσίας. 

ΑΡΘΡΟ 7 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΟΡΟ 8 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Ν.Π., ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφισταμένων και μελλοντικών αναγκών 
των Υπηρεσιών του Ν.Π. 

Η κατανομή του προσωπικού στις Διευθύνσεις - Τμήμα- 
τα - Αυτοτελή Γ ραφεία γίνεται πάντοτε με απόφαση του 
Προέδρου του Δ.Σ. του Ν.Π., ανάλογα με τις ανάγκες των 
υπηρεσιών, τα προσόντα των υπαλλήλων, την πείρα και 
τις γνώσεις τους σε ειδικά αντικείμενα. Κατά την κατανο¬ 
μή θα εξετάζονται και τυχόν ειδικές ανάγκες των υπαλλή¬ 
λων (μητέρες ανηλίκων τέκνων, έγκυες γυναίκες, άγαμες 
μητέρες, τόπος διαμονής κλπ.) 

Προϊστάμενοι Διευθύνσεων - Τμημάτων - Αυτοτελών 
Γ ραφείων ορίζονται πάντοτε με απόφαση του Προέδρου 
του Δ.Σ. οι κρινόμενοι από το αρμόδιο Υπηρεσιακό Συμ¬ 
βούλιο υπάλληλοι, αναπληρούμενοι σε περίπτωση απου¬ 
σίας τους ή κωλύματος από τον κατά βαθμό αρχαιότερο 
υπάλληλο της ίδιας υπηρεσίας. 

Αρμοδιότητες σε αντικείμενα και αρμοδιότητες που δεν 
κατονομάζονται στον παρόντα οργανισμό καθορίζει ο 
Πρόεδρος του Διοικητικού Συμβουλίου με απόφασή του. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον Κανονισμό Λειτουργίας του Νομι¬ 
κού Προσώπου. 

ΑΡΟΡΟ 9 

Από την ψήφιση του παραπάνω Οργανισμού Εσωτερι¬ 
κής Υπηρεσίας του Κέντρου Παιδιού Δήμου Αγίας Παρα¬ 
σκευής προκαλείται σε βάρος του προϋπολογισμού του 
οικονομικού έτους 2002 ύψους 140.000.000 δρχπερίπου, 
εφόσον προσληφθούν όλοι, και για τα επόμενα έτη το 
ύψος της δαπάνης δεν μπορεί να προβλεφθεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 12 Μαρτίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 9294 π.ε. (2) 

Τροποποίηση ορίων μονίμου καταφυγίου άγριας ζωής Λι- 
βαδίτσας - ΡούπελΔήμου Σιδηροκάστρου Νομού Σερ¬ 
ρών περιφέρειας Κεντρικής Μακεδονίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις του Ν.Δ. 86/69 «Περί Δασικού Κωδικός». 

2. Τις διατάξειςτου Ν.Δ. 996/71 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69 «Περί Δασικού Κωδικός» και κωδικο- 
ποιήσεως...». 

3. Τις διατάξεις του Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 

4. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 «Δασικός Κώδιξ» (ΦΕΚ 7 Α'), του Ν. 
2637/98 «Σύσταση Οργανισμού Πιστοποίησης κ.λ.π.», 
(ΦΕΚ200 Α'/1996), με το οποίοτροποποιήθηκαντα άρθρα 
253 και 254του Ν.Δ. 86/69, όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ 205 Α'). 

5. Την αριθ. 414 985/29.11.85 (ΦΕΚ 757/Β718.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε με 
τις 366599/16.12.96 (ΦΕΚ 1188/Β731.12.90) και 294283/ 
23.12.97 (ΦΕΚ 68/Β74.2.98), κοινές αποφάσεις των 
Υπουργών Εθνικής Οικονομίας και Γεωργίας. 

6. Την αριθ. 4215/8.5.01 απόφαση του Γενικού Γραμμα¬ 
τέα Περιφέρειας Κεντρικής Μακεδονίας για την «Ίδρυση 
μονίμου καταφυγίου θηραμάτων στις θέσεις Λιβαδίτσα - 
ΡούπελΔήμου Σιδηροκάστρου, Νομού Σερρών. 

7. Τις αριθ. 89880/1506/31.3.2000, 104269/4631/ 

18.10.2000 και 107959/5344/1.12.2000 εγκύκλιες διαταγές 
Υπ. Γ εωργίας για την επανεξέταση των υπαρχόντων καταφυ¬ 
γίων, ώστε να αποσκοπούν όχι μόνο στην προστασία και αύ¬ 
ξηση του πληθυσμού της άγριας ζωής αλλά και στη διατήρη¬ 
ση της βιολογικής ποικιλότητας ειδών πανίδας και χλωρίδας. 

8. Τις διατάξεις του Ν. 2218/94 (ΦΕΚ 90 Α’) «Ίδρυση νο¬ 
μαρχιακής αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση κ.λ.π.», όπως αυτές με τις διατά- 
ξειςτου Ν. 2240/94 (ΦΕΚ 153 Α’), «Συμπλήρωση συμπληρώ¬ 
θηκαν διατάξεων για την Νομαρχιακή Αυτοδιοίκηση κ.λ.π.». 

9. Τις διατάξειςτου Ν. 2503/97 (ΦΕΚ 107/Α’) «Διοίκηση, 

Οργάνωση, Στελέχωσητης Περιφέρειας.κ.λ.π.». 

10. Την από 4484/10.9.2001 αναφορά του Δασαρχείου 
Σιδηροκάστρου με την οποία εισηγείται την ανάγκη τρο¬ 
ποποίησης των ορίων του καταφυγίου άγριας ζωής «Λι- 
βαδίτσας - Ρούπελ» περιφερείας Δήμου Σιδηροκάστρου 
του Νομού Σερρών της περιφερείας μας, για τον καλύτε¬ 
ρο και σαφέστερο προσδιορισμό τους. 

11. Την αριθ. 2284/3.10.2001 σύμφωνη γνώμη τμήματος 
και του Δ/ντή Δασών Σερρών, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στις θέσεις «Λιβαδίτσας - Ρούπελ», περιφέ¬ 
ρειας Δήμου Σιδηροκάστρου του Νομού Σερρών. Η τρο¬ 


ποποίηση αφορά μόνο στην σαφέστερη περιγραφή και 
όχι στο εμβαδόν που παραμένει στα 14.886 στρ. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από το Δασαρχείο Σιδηρο- 
κάστρου σχεδιάγραμμα, που επισυνάπτεται στην παρού¬ 
σα, ορίζεται ως εξής: Αρχίζουν από τη θέση Μεγάλη Τού- 
μπα (653 πι) κατευθύνονται προς τη νότια παρυφή της θέ¬ 
σης Κορυφή (890 πι) και καταλήγουν στη θέση Λειβαδίτσα, 
απ’όπου ακολουθούν την άσφαλτο έως τις τρεις Βρύσες. 
Από τις τρεις Βρύσες με κατεύθυνση Δ - ΒΔ οδεύουν προς 
τα λουτρά Αγκίστρου ως τη Μεγάλη στροφή θέση «Ναρ¬ 
κοπέδιο» από όπου με νότια κατεύθυνση φθάνουν στη θέ¬ 
ση «Μολών Λαβέ». Από τη θέση «Μόλων Λαβέ» με Β - ΒΔ 
κατεύθυνση ακολουθούν το βαθύ ρέμα ως το εκκλησάκι 
Γωγάνη, απ’όπου με κατεύθυνση Δυτική ακολουθώντας 
τη ράχη συναντούν την κορυφή Προφήτης Ηλίας όπου 
στρέφονται Ν - ΝΔ και ακολουθώνταςτο δρόμο διέρχονται 
ανατολικά της θέσης Κλειδί (290 πι) στην αρχή και στη συ¬ 
νέχεια δυτικά της θέσης Μαυροκορφή για να καταλήξουν 
στη Μεγάλη Τούμπα όπου και η αφετηρία. 

3. Εντός του καταφυγίου άγριας ζωής απαγορεύεται επ’ 
αόριστον η Θήρα κάθε θηράματος και κάθε είδους άγριας 
πανίδας, η σύλληψη κάθε είδους της άγριας πανίδας για 
μη ερευνητικούς σκοπούς, η καταστροφή των ζωντανών 
φυτοφρακτών, η αμμοληψία, η αποστράγγιση και αποξή¬ 
ρανση ελωδών εκτάσεων, η ρύπανση των υδατικώνπόρων 
και η ένταξη έκτασης καταφυγίου άγριας ζωής σε πολεο- 
δομικό ή ρυμοτομικό σχεδίασμά. Η εκτέλεση έργων η ερ¬ 
γασιών και ιδίως, αλιευτικά έργα, έργα αναδασμού, τουρι¬ 
στικές και βιομηχανικές εγκαταστάσεις, κατασκηνώσεις, 
λατομεία, μεταλλεία και δρόμοι εκτελούνται αφού προη¬ 
γουμένως έχει υποβληθεί μελέτη περιβαλλοντικών επι¬ 
πτώσεων τύπου Α’ και έχει χορηγηθεί έγκριση περιβαλλο¬ 
ντικών όρων. Κατ’ εξαίρεση επιτρέπεται η σύλληψη ειδών 
της άγριας πανίδας και η μεταφορά τους προς εμπλουτι¬ 
σμό άλλων καταλλήλων περιοχών μόνο από τη Δασική 
Υπηρεσία. Με απόφασή μας, που θα δημοσιευθεί στην 
Εφημερίδα της Κυβερνήσεως, μπορεί να απαγορευτεί ή 
να τεθούν όροι ή περιορισμοί στην άσκηση της αλιείας, γε¬ 
ωργίας, βοσκής, υλοτομίας, χρήσης των φυτοπροστατευ- 
τικών προϊόντων και της συλλογής και κοπής αρωματικών, 
βαφικών, αρτυματικών, μελισσοκομικών και ανθοκομικών 
- διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της Αγρο¬ 
φυλακής τους Δημοτικούς και Κοινοτικούς υπαλλήλους 
(άρθρο 289 παρ. 1 Ν.Δ. 86/69) και τις Κυνηγετικές Οργανώ¬ 
σεις, οι δε παραβάτες τιμωρούνται με τις ποινές που προ- 
βλέπονται από τις διατάξεις της Δασικής Νομοθεσίας (παρ. 
9 και 18 του αρθ. 287 Ν.Δ. 86/69 και της αριθ. 414985/ 
29.11.85 (ΦΕΚ 757/Β718.12.85) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού 
Γεωργίας «Μέτρα διαχείρισης της άγριας πτηνοπανίδας», 
όπως αυτή τροποποιήθηκε και ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογισμού. 

6. Η ισχύς της παρούσας άρχεται από της δημοσιεύσε- 
ως της στην Εφημερίδα της Κυβερνήσεως. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Θεσσαλονίκη, 19 Φεβρουάριου 2002 

Ο Γενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

